Nafarroako Parlamentuak, 2018ko apirilaren 19an egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Gobernua premiatzen da egiazko lanbide-karrera bat aurreratu eta proposa dezan, helburuen betetzean oinarritzen dena”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua premiatzen du:

1. Egiazko lanbide-karrera bat aurreratu eta proposatu dezan, helburuen betetzean oinarritzen dena.

2. Zerbitzu-ematea modalitate ez-presentzialean egitea susta dezan, enplegatu publikoendako telelanaren formula erabiliz, norberaren bizitza, familia-bizitza eta lan-arloko bizitza bateragarri egiteko neurri gisa.

3. Sindikatuekin egin beharreko negoziazio kolektiboan egiazko lanbide karrera bat sartzea eta aurkeztea, helburuen betetzean oinarritua, eta aldaketa bat egitea giza baliabideen kontrolaren ereduan, halako moldez non presentzia-denborak neurtzen dituen kontrol batetik helburu-betetzearen araberako kontrol batera pasako baita”.

Iruñean, 2018ko apirilaren 20an

Lehendakaria: Ainhoa Aznárez Igarza